JohanHeinsen/ENO huggingface dataset:
Lolland-Falsters Stifts-Tidende, 1843-02-16
Geheimeconferentsraad Baron Selby har erigeret et friherreligt Forlods, og har Hs. Maj. under 4de d. M. allernaadigst confirmeret det i saa Henseende udstedte Exectionsbrev, samt derhos bestemt, at der ved hver Forandring i Lehnsherrens eller Forlodsbesidderens Person skal erlægges i Lehnspligt til den Kongelige Casse 400 Rbd. r. S. (Aftb.)J Hamborg havde Flere været betænkte paa at opføre deres Huse af Jern paa Grund af den større Sikkerhed mod Jldsvaade, Hurtigheden ved Reparationer og den billige Priis. Efterat man imidlertid havde indhentet nærmere Efterretninger fra Belgien og England, har det viist sig, at et Jern huus er 50 Procent kostbarere end et Muursteens Huus, samt at Jernhuse desuden lide af mange Mangler, som man først kan vente afhjulpne med Tiden (heriblandt Vanskeligheden ved om Sommeren at udeholde Solens brændende Varme). (Dagen.)
Lolland-Falsters Stifts-Tidende, 1843-02-16
Vor nyeste Greve, Kammerjunker Ferrall, er bleven opløftet i den høiere Adel – ja hvorfor, maa Himlen vide, men de censurerede Blade have sagt – med Hensyn til, at han er en Søn af Kammerherre Ferrall og en Dattersøn af Grev Edmund Bourke. Men hvo er saa Kammerherre, Ferrall, Han er ligesaa obskur i Danmark, som Danmark er ubekjendt i det himmelske Rige. Men hvo da Grev Bourke, Ahl det var een af Danmarks største Diplomater, thi – han afsluttede Kieler-Freden fra dansk Side. Det er unegtelig skjønt, at belønne Fædrenes patriotiske Bedrifter paa Børnene, om det end skulde være i halvtredsindstyvende Led. Men Alt bør have Maal og Grændse siger vor store Berlingske Samtidige, og med Rette: thi, naar vi saaledes hædre de kielske Diplomaters Efterkommere – hvad skulle saa Normændene gribe til for at vise sig erkjendtlige? (Forposten.
Lolland-Falsters Stifts-Tidende, 1843-02-16
For omtrent 14 Dage siden blev, efter Sporet at dømme, af 2de Personer, forøvet et dobbelt Jndbrud paa Hovedgaarden Jselingen, tæt ved Vordingborg, først igjennem Vinduet til Forvalterens Comptoir i 2den Etage, hvor Byttet var nogle Mark foruden et Sølvbæger, og det andet igjennem et Vindue i Stue-Etagen, for at komme til Eierens Comptoir, men da Eieren, der undtagelsesviis tilbragte denne Nat i Comptoiret og ved at høre Døren aabnes, spurgte af hvem, fandt Vedkommende det raadeligst, med uforrettet Sag at tiltræde Tilbagetoget. Derefter viser Sporet, at Tyvene havde taget Veien til Vordingborg og ved at opbryde Kjøkenvinduet hos Forvalteren ved Jselingen, der boer i Vordingborg, banet sig Vei indi Dagligstuen, hvor de, eller een af dem, gav sig færd med at bortføre en der staaende Pult; men da Døren til det tilstødende Sovekammer var aaben, mærkede Forvalteren Bevægelse i Sideværelset, og spurgte sagte: hvem er det? Svaret lød i samme Tone, det er mig; paa det gjentagne Spørgsmaal svaredes atter Pigen", men da Spørgsmaalet 3die Gang gjentoges med Heftighed, lød det ligegyldige Svar: sid op og see ad. Da Forvalteren hurtig fulgte denne Opfordring, fandt Vedkommende det dog raadeligst at tage Flugten, efter at have spærret for Døren med den fremslæbte Pult.
Lolland-Falsters Stifts-Tidende, 1843-02-16
Jfølge et troværdigt Rygte skal der, siger Gothenborger Handelstidende, for nogle Uger siden være forøvet Sørøveri mod tvende Skibbrudne, Skipperne Brødrene Abraham og Anton Henriksson fra Fiskebekskehl paa Hjemreisen fra Uddevalla. Man antager at de ere myrdede, da næsten dagligen, men forgiæves, flere Baade have været ude for at opfiske Ligene. En Huusmand, der var i Besiddelse af noget af deres Gods, er ifølge grundet Mistanke arresteret. Sagen staaer nu for Domstolene. (Dagen.)
Lolland-Falsters Stifts-Tidende, 1843-02-16
J Søndags førtes den saa høit agtede og elskede Justitsraad Guldberg til Graven, ledsaget af et sjeldent talrigt Følge af Stadens meest udmærkede Hædersmænd af alle Classer. Den Afdødes mangeaarige Ven, Pastor Dr. Gad, holdt Sørgetalen over ham, hvori han skildrede den Afdødes Værd og oprigtige, ukunstlede Følelser forsit Fædreland. Taleren benyttede Shakspeares skjønne Ord: Hans Liv var blidt, og Elementerne saaledes blandede udi hans Sjæl at freidigen Naturen kunde opstaae, og sige Verden. Dette var en Mand!" og sluttede med følgende Linier af den Afdødes endnu levende Faders herlige Digt: "Dødens Land: Der er et Land, hvor Aander mødes, Hvor alle vore Kjære boe. Det er det Land, hvor Qval forfødes, Og Hjertet først har evig No. Ja, stirrer mod dets Kyster hen! Hvo har ei der en elsket Ven? (Berl. Tid.)
Lolland-Falsters Stifts-Tidende, 1843-02-16
Da den berygtede, af Fængslet undvegne Forbryder Steffens, der var anholdt i Cappeln, blev afleveret i Husum, havde en uhyre Mængde Nysgjerrige sat sig i Bevægelse, saa at man befrygtede urolige Optrin. Under vedvarende Hurraraab passerede Vognen Gaderne indtil Fængselsporten,
Lolland-Falsters Stifts-Tidende, 1843-02-16
hvor Politibetjentene i den store Trængsel kun med Møie kunde faae ham ud af Vognen og ind i Fængslet. Skjøndt man saae, at nogle af Hoben vare forsynede med svære Knippeler, kom det dog ikke til nogen Haandgribeligheder. Medens Steffens's Opholdsted under hans Flugt endnu ikke var bekjendt, holdt Beboerne i Schwabstedt endogsaa om Dagen deres Dørre lukkede, og om Natten patrouillerede en Vagt af 12 Mand. Begge de dødelig saarede Gevollmachtigen skulle dog være i Bedring.
Lolland-Falsters Stifts-Tidende, 1843-02-16
Den bekjendte Hestehandler Nathanson har nu, saaledes som vi tidligere have anmeldt, den 7de d. M. ladet sig døbe i Hamborg tilligemed sin Kon og tvende Døttre. Daabshandlingen foretoges i Jacobi Kirke af Pastor Greineisen, efterat Nephyterne forud havde aflagt deres Troesbekjendelse.
Lolland-Falsters Stifts-Tidende, 1843-02-16
Som vi tidligere have berettet, blev for et Aars Tid siden en tredie af Nathansons Døttre døbt i Frue Kirke i Kjøbenhavn. Nathanson erholdt i Daaben de af ham selv valgte Navne Michael Leonhard. (Dagen.)¬
Lolland-Falsters Stifts-Tidende, 1843-02-16
Hr. Secretair Fridsch har i denne Tid tilkjøbt sig Eiendommen Maglekilde ved Roeskilde, for der at indrette en Vandeuuranstalt ganske efter den Priesnitzske Methode.
Lolland-Falsters Stifts-Tidende, 1843-02-16
J Helsingør gaves forleden, til Benefice for den gamle Directeur Carl Becker, en Forestilling, hvori han selv spillede med og gav sin Rolle med en for hans Alder sjelden Livfuldhed. Ved Jndtrædelsen paa Scenen modtoges Veteranen med almindelig og vedvarende Acclamation, hvilken gjentoges for ham ved Tæppets Fald. (Hels. Av.)
Lolland-Falsters Stifts-Tidende, 1843-02-16
Jblandt andre Forandringer, som paatænkes i Postadministrationen, nævner man ogsaa kongelig Ansættelse af Fuldmægtige ved Postcontoirerne, med Udsigt til Avancement, hvilken desværre hidtil synes at have været mange flittige Fuldmægtige, der i Række af Aar trolig have arbeidet denne Branche, næsten ganske afspærret. (Aalb. Av.)
Lolland-Falsters Stifts-Tidende, 1843-02-16
Om kort Tid skulle Dhrr. Licentiater Fenger og Hannover concurrere til Lectoratet i Pathologien ved Kjøbenhavns Universitet ved at besvare 8 dem forelagte Spørgsmaal. Til at bedømme Svarene er nedsat en Commission af 9 Professorer og Doctorer. (Aalb. Av.)
Lolland-Falsters Stifts-Tidende, 1843-02-16
Efter Forlydende agter Odense Kjøbmandslaug at indgaae med en Petition om Anlæggelsen af en Filialbank i Odense. (Hemp. Av.)
Lolland-Falsters Stifts-Tidende, 1843-02-16
Blandt Ansøgningerne og Organistposten ved Frue Kirke i Kjøbenhavn er ogsaa Signor Paole. Sperati, Capelmester ved det derværende italienske Operaselskab. (Dagen.)
Lolland-Falsters Stifts-Tidende, 1843-02-16
Ledigt Embede. Ordineret Catechet- og første Lærer Embedet i Grenaa. Løn 6 Tdr. Rug og 10 Tdr. Byg in natura, 200 Rbd. Sølv, Høitidsoffer af Menigheden, fri Bolig for sig og Familie, 1 1/2 Favn Brænde og 20 Læs Tørv i 30 Snese, frit Græs og Foder til en Ko, samt Brugen af 9 Td. Land, som forhen have tilligget det nedlagte residerende Capellanie. Catecheten beskikkes med den Forpligtelse, at underkast sig de Forandringer, som Skolevæsenets senere Omorganisation maatte medføre.
Lolland-Falsters Stifts-Tidende, 1843-02-16
Befordringer. Stiftsprovst i Lollands-Falsters Stift, og Sognepræst for Radsted Menighed, Mag. Artium H. U. Møller, til Sognepræst for Thorkildstrup og Lillebrænde Menigheder paa Falster, forhenværende Skibspræst paa Fregatten Bellona, Cand. Theol. Dines Pontoppidan, til residerende Capellan ved Domkirken i Ribe og Sognepræst for Seem Menighed i Ribe Stift; Cand. Theol. F. C. Petersen til ordineret Catechet og første Lærer ved Borgerskolen i Odense, Sognepræst for Holstebro og Maaberg Menigheder under Ribe Stift, J. M. B. Gad, til tillige at være Provst for Hjerm (Holstebro Kjøbstad derunder indbefattet), Ginding og Hammerum Herreder.
Lolland-Falsters Stifts-Tidende, 1843-02-16
Reisende fra den 8de til den 15de Febr. 1843. Fra Gaabense til Vordingborg. Med Pakkeposten, Dhrr. Oldenburg og Thune. Med Personposten: Proprietairerne Hansen og Guldborg; Skipper Andresen; Pastor Glahn; Architect Glahn; Frøken Fries; Jomfru Corvinius; Fru Kammerherreinde Jessen med 2de Døttre.
Lolland-Falsters Stifts-Tidende, 1843-02-16
(Jndsendt.) En Kæmper er falden, og Folket græder. (Efter Maccabæernes 19–20.) Retfærds djærve Kæmpe segned! Ak, saa brat i Døden blegnede. Sandheds, Friheds ægte Sön, Brødre, derfor tør vi klage, Men ei modløs see tilbage - Han har spredt en Sæd saa skjön. Om hans Gjerning vil vi frede, End hans Aand skal os veilede, Den som Støv henveires ei – Naar til den vi Blikket hæfter For at samle spredte Kræfter, Styrkes vi paa Sandheds Vei. Derfor lad os slutte Pagten, Vores Higen, vores Tragten. Rettes stedse mod hans Spor, Og hans Kraft skal ei henveires. Træde synlig frem, naar seires. Over misbrugt Magt paa Jord. (Forlangt indrykket.) Til Hr. Forvalter Müller. Den første Betragtning, den Mand, der troer sig kaldet til at skamskjende sin Medborgers Karakteer og Handlinger alene ifølge et ham fra anden Haand meddeelt Referat, bør tage under nøieste Overveielse, er vistnok, om dette Referat bærer utvetydige Kiendetegn af objectiv Sandhed eller kun beroer paa en saa løs og forkastelig Grundvold som den subjective Opfatning af Talen ofte frembyder. Dersom De, da De nedskrev det Jnserat i Stiftstidenden No 13 for indeværende Aar, som er rettet til mig, havde erindret Dem denne, Klogskabs og Humanitets simpleste Fordring, vilde dette Product, der anviser mig Plads blandt Samfundets foragteligste Medlemmer, neppe blevet til. Den Dem velbekjendte Omstændighed, at jeg ikke staaer og ifølge hele min Stilling ikke kan staae i Opposition til nogen Stand i Samfundet, vilde da have advaret Dem imod at fatte ubetinget Tillid til et Foregivende, der paasagde mig, at jeg offentlig skulde have tilraadet en Forsamling af Bondestandens Medlemmer at bortvise deres Præst, deres Godseier, deres Forvalter og Skolelærer - med hvem de staae i saa mangfoldig Berørelse og af hvem de ere mere eller mindre afhængige - fra Deelagtighed i Forhandlinger, der i deres Fremgang havde det almindelige Bedste til Formaal, og De vilde fremdeles deraf, at jeg ikke tidligere trak mig tilbage, hvortil jeg ingenlunde manglede Leilighed, men derimod, – efter Deres Mening maaskee endog udfordrende, – fulgte Dem Skridt for Skridt igjennem Deres fjendtlige Demonstrationer, have uddraget den Slutning, at jeg ikke havde Grund til at befrygte eller Anelse og Muligheden af et Finale fra Deres Side, som det, med hvilket De saa hovmodigen har angrebet mig. – med andre Ord, Devilde have antaget ikke alene Muligheden men Sandsynligheden af at jeg var bleven misforstaaet. Jeg tvivler aldeles ikke om Sogneforstanderne Jeppe Larsens og Hans Lises Sandhedskjærlighed, hvorimod de meget mere ere mig bekjendte som brave og troværdige Mænd, men Erfaringen lærer, at der skal mere end denne agtværdige Egenskab til at forebygge Misforstaaelse. Det var mit Ønske at Jndbyderne, Sogneforstanderne Christopher Rasmussen og Peder Steffensen vilde deeltage i Discussionen og offentliggjøre den hele Sag saaledes, som den levede i deres Bevidsthed; men paa min Opfordring derom erholdt jeg følgende Svar:
Lolland-Falsters Stifts-Tidende, 1843-02-16
Jfølge Deres Velædelheds Skrivelse maae vi tillade os at bede os undskyldte for nærværende Tid, endskjøndt vi i største Delen billiger Deres Skrivelse; men vi befrygte "at det skulde skade den begyndte Forenings Fremme ifald vi tiltraadte en saadan Offentliggjørelse i Avisen. Jøvrigt have vi ikke opfattet Deres Ord saaledes som de tvende Mænd i Wirket have attesteret. Er det Dem muligt da lad videre Avisskriveri fare; vi nægte ingenlunde at Dehar Grund til at føle Dem krænket; men kan Hensigten med Foreningen opnaaes, maa dette være Dem tilstrækkelig Opreisning. Jeg kan ingenlunde dadle Indbyderne fordi de nødigen opponere offentlig mod en Mand, der udgjør et Led i den Forsamling, hvis heldige Virksomhed betinges af Endrægtighed, men fremhæver meget mere denne Grund for Vægringen, som et Beviis paa deres rigtige Takt. Jøvrigt bevidne Jndbyderne, de eneste til og med hvem jeg talede, at de ikke have opfattet mine Ord saaledes som det af benævnte Mænd i Wirket er attesteret, og denne Bevidnelse, i Forbindelse med hvad jeg ovenfor har bemærket og stedfunden, Misforstaaelse, vil forhaabentlig være tilstrækkelig til at vise Publicum den rette Gjenstand for den Indignation, som Dehar paakaldt. Oustrup den 14de Febr. 1843. J. P. Madsen. Idet vi ikke have troet at burde nægte Hr. Procurator Madsen igjennem Stiftstidenden som Ultimatum at offentliggjøre ovenstaaende Replik i en Sag, der allerede er behandlet med langt større vidtløftighed end ønskeligt, maae vi nu ansee denne Sag for at være tilendebragt, hvorfor yderligere Red. Discussioner ikke ville blive optagne.
Lolland-Falsters Stifts-Tidende, 1843-02-16
AVERTISSEMENTS. Asylet. De Damearbeider, som ere skjænkede til Fordeel for Asylet i Nykjøbing, ville blive udstillede i dettes Locale Løverdagen den 18de og Søndagen den 19de d. M., begge Dage fra Kl. 9. til 5, med Undtagelse af Tiden under Gudstjenesten. Samme Sted ville Nummere være at erholde a 1 Mk. til Bortlodningen af fornævnte Sager, hvilken vil finde Sted ved Assembleen, som afholdes paa Gjæstgivergaarden Søndagen den 26de d. M.
Lolland-Falsters Stifts-Tidende, 1843-02-16
Assemblee. I Anledning af Bortlodningen af de til Nykjøbings Asyl skjænkede Damearbeider, har Asylets Bestyrelse besluttet at foranstalte en Assemblee afholdt paa Gjæstgivergaarden Søndagen den 26de d. M. Dandsen begynder Kl. 7 og ophører Kl. 3 Entreen er bestemt til 3 Mk. for enkelte Personer, og, naar tre eller flere henhøre til samme Familie, 2 Mk. for hver.
Lolland-Falsters Stifts-Tidende, 1843-02-16
Da ingen Jndbydelser ville blive omsendte paa Landet, anmodes de Udenbyes, som ønske at deeltage, om desangaaende at henvende sig til Kjøbmand Bønnelyche.
Lolland-Falsters Stifts-Tidende, 1843-02-16
Søndagen den 19de Februar bliver afholdt et Borger=Bal i mit Locale, hvortil Lysthavende indbydes. Ballet begynder om Aftenen Kl. 7. Nykjøbing den 11te Februar 1843. J. Thomsen.
Lolland-Falsters Stifts-Tidende, 1843-02-16
En Deel gode Lithographier, der ere ophængte i Udstillingslocalet i Hr. Kammerraad, Amtsforvalter Parelius's Gaard, udsælges i Løbet af indeværende Maaned, pr. Contant, til betydelig nedsatte Priser. Nykjøbing den 2den Febr. 1843. H. Berggreen. Moerskabslæsning, bestaaende af Romaner, Comoedier, Digte &c., udleies til enhver Tid fra min Bogsamling. Ravn.
Lolland-Falsters Stifts-Tidende, 1843-02-16
Jfølge den kongl. Generalpostdirections Skrivelse af 11te d. M. bekjendtgjøres herved, at Reisende til Befordring med den imellem Nykjøbing paa Falster og Nysted gaaende Pakkepost kunne blive indskrevne paa vedkommende Postcontoir, nemlig i Nykjøbing hver Onsdag Eftermiddag og Fredag Morgen og i Nysted hver Onsdag Morgen, og Torsdag Aften, imod Erlæggelsen af Fragten efter Pakkeposttaxten af 1839, Veilængden beregnet til 2 Miil. Nysted Postcontoir den 15 Februar 1843. v. Staffeldt. to 6 Liigkiste Udsalg. Hos Snedkermester C. J. Philipsen i Østergade er til enhver Tid at erholde færdigstaaende Liigkister af forskjellige Størrelser og til moderate Priser. Det bemærkes, at Liigkister til Fattiglemmer kunne erholdes til Liig af Voxne for den bestemte Priis 15 a 16 Mk. pr. Stk. og for mindre Liig i Forhold.
Lolland-Falsters Stifts-Tidende, 1843-02-16
Damp Chocolade, udarbeidet til den fuldkomneste Fiinhed i lukkede Maskiner i den Deichmannske Handels Chocolade=Fabrik ved Kjøbenhavn, erholdes til Fabrikpriserne, 2 Mk. a 8 Mk. pr. Pd., hos Hr. P. H. Berg i Nykjø- Hr. Agent L. J. Benzon i Stubbekjøbing. bing paa Falster. H. Dorph i Saxkjø- - S. M. Roepstorff og Chr. Holst i Nakskov. bing. J. N. Lunddahl i - J. Gottschalck i Stege.
Lolland-Falsters Stifts-Tidende, 1843-02-16
Mariboe. J. H. Heidenheim i - J. E. Hald i Præstøe. H. P. Ditzel i Vor Nysted. B. H. Pohler i Nødby. dingborg. Maskinspunden Hørgarn. til nedsat Priis, faaes i forskjellige No hos M. Chr. Mackeprang. Saafremt Vinteren tillader det agter Undertegnede at afseile til Kjøbenhavn først i næste Uge og medtager Fragtgods og Passagerer. De, som have tomme Øltræer, mig tilhørende, bedes at aflevere dem i Løbet af denne C. S. Gram. Uge.
Lolland-Falsters Stifts-Tidende, 1843-02-16
Auction. Ifølge Forliig og Execution og efter vedkommende Udlægshaveres Reqvisition bliver den Niels Hansen Munk tilhørende, i Langholm under Dannemarre Sogn Lollands Sønder herved beliggende, Parcel af Arvefæstegaarden Flintegaard med Hartkorn 2 Tdr. 2 1/2 Alb., samt den i Jorden nedlagte Vintersæd stillet til Bortsalg ved 3de offentlige Auctioner, som afholdes Onsdagene den 8de og 22de Marts samt 5te April d. A. De tvende første Auctioner afholdes om Formiddagen Kl. 11 paa Herredets Tingsted heri Byen og 3die Auction om Middagen Kl. 12 paa selve Eiendommen, som agtes bortsolgt. Det bemærkes, at alle Bygningerne for 3 a 4 Aar siden ere opførte af nyt, og at Jordernes Areal udgiør circa 24 Tdr. Land. Hvilket herved bekjendtgjøres overeensstemmende med Pl. 22de April 1817 til Efterretning for Pantecreditorerne og Liebhaverne, med Tilføiende, at Auctionsconditionerne forinden ere til Eftersyn hos Procurator Smidth i Nakskov. Nakskov den 11te Februar 1843. Fasting.
Lolland-Falsters Stifts-Tidende, 1843-02-16
Jndkaldelse.
Lolland-Falsters Stifts-Tidende, 1843-02-16
Creditorerne i Sadelmager Niels Julius Rasmussen i Nysted og afdøde Hustru Ane Lisbeth Willers fælleds Boe, indkaldes herved med 12 Ugers Varsel, til for undertegnede Skifteret at anmelde og beviisliggjøre deres Fordringer. Nysted Kjøbstads Skifteret den 13de Februar 1843. J. Schwensen.
Lolland-Falsters Stifts-Tidende, 1843-02-16
Proclama. Ved Proclama af Dags Dato, der læses inden vedkommende Retter, ere alle og enhver, der maatte have nogen Fordring paa Lods i Nysted, Anders Larsens og afdøde Hustru Henriette Elisabeth Hansens fælleds Boe, indkaldte med 12 Ugers Varsel, til for undertegnede Skifteret at anmelde og beviisliggjøre deres Fordringer; hvilket herved endvidere bekjendtgjøres. Nysted Kjøbstads Skifteret den 13de Februar 1843. J. Schwensen. Adressecontoirets Commissionairer ere: Dhrr. Boghdlr. Thierry i Nakskov, Kammerr. Suhr i Rødby, Posterpediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kbd. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg,
Lolland-Falsters Stifts-Tidende, 1843-02-18
Lollands Falsters Stift. Tvende. Redigeret, trykt og udgivet af W. F. Laub i Nykjøbing. Løverdagen den 18. Februar. No 21.
Lolland-Falsters Stifts-Tidende, 1843-02-18
Jndenlandske Efterretninger. Prof. Schouw bekjendtgjør nu i Berl. Tid. Følgende: "Paa en officiel Maade er jeg bleven underrettet om: at under den sidst afholdte jydske Stænderforsamling flere af mine Venner, saavel i som udenfor Stænderne, uden nogen offentlig Optræden, have forenet sig om at tilskjøde mig en Eiendom i Viborg, der kan gjøre mig valgbar, uden dog dermed at forbinde nogensomhelst Forpligtelse til at benytte et paa mig faldet Valg, hvor ikke i det givne Tilfælde et ydre og indre Kald maatte bestemme dertil. Dette Beviis paa mine Venners Agtelse og Tillid kan ikke andet end være mig ligesaa kjært, som det er hædrende. Ligesaalidet som ved en tidligere Leilighed, kan jeg deele mine Venners Anskuelse om, at jeg ved at fortsætte min Virksomhed som Stænderdeputeret, vilde have samme Held som tidligere; min Stilling som Embedsmand og Videnskabsdyrker, min fremrykkende Alder, Helbredstilstand og andre Forhold kunne derhos hindre en Deeltagelse i Stændernes Forhandlinger. De mine Venner imidlertid ville fritage mig for enhver Forpligtelse til at benytte et paa mig muligt faldende Valg, maa det være mig behageligt at vide, at den Hindring, der ligger i min Mangel af Valgbarhed, er bortfjernet, naar et ydre og indre Kald ikke desto mindre maatte bestemme mig dertil, og jeg modtager saaledes Gaven med Tak og Paaskjønnelse. Det er mit Ønske at tage en Bestemmelse, ifølge hvilken Eiendommen, naar jeg er død, kan blive anvendt til offentlig Brug, og ligeledes at anvende de Jndtægter, som den inden den Tid maatte afgive, paa samme Maade; thi saaledes vil Givernes Foretagende ikke blive unyttigt, selv om jeg ikke kaldes til Stænderne. - Men da det vil være mig vigtigt, at mine Venners og mine Tanker i Henseende til Anvendelsesmaaden kunne mødes, saa forbeholder jeg mig desangaaende at tage nærmere Beslutning. - Kjøbenhavn, den 15de Februar 1843. Schow.
Lolland-Falsters Stifts-Tidende, 1843-02-18
Vi gjøre opmærksom paa en i Tillægget til Augsburger allgem. Zeitung for 4de og 5te Februar indrykket vigtig Artikel, dateret Berlin den 20de Januar, som omhandler Sprogstriden i Slesvig. For at man kan slutte sig til Artiklens Aand skulle vi blot anføre følgende to Steder. Det er sandt, Folkerepræsentantens Kald i Stænderforsamlingen udøvedes da i to Sprog; men dette ligger i Forholdets Natur. Det er en Vanskelighed som engang er tilstede og lettest overvindes, naar den ligefrem anerkjendes og klart opfattes. Søger man at omgaae den, paatrænger den sig stedse mægtigere og mere forstyrrende." Altsaa de factiske Forhold fordre, at ethvert Medlem af Stænderforsamlingen forstaaer begge Sprog; først da er den i Sandhed en alsidig Repræsentation af det hele Land. Dette kalder Forfatteren vistnok med Rette at betragte Sagen paa en ægte tydsk og objectiv Maade, og Schleswigholsteinerne kunne heraf lære, at de hverken ere ægte Tydskere eller see Sagen fra et objectivt Standpunct. (Fædrel.)
Lolland-Falsters Stifts-Tidende, 1843-02-18
Under 30te Januar d. A. har Jndustriforeningen i Kjøbenhavn indgivet en allerunderdanigst Ansøgning om allernaadigst Concession til ved Hjælp af et Actieselskab at anlægge en Jernbane fra Kjøbenhavn, over Roeskilde, til en Havn paa den vestlige Kyst af Sjælland, og derpaa at befordre Per(Dagen.) soner og Gods for Betaling.